paragraph_text: Diskografija američke hip hop grupe Westside Connection koju su osnovali Ice Cube, WC i Mack 10, sastoji se od dva studijska albuma, jednog kompilacijskog albuma, tri glavna singla i dva promotivna singla, te četiri videospota. Grupa Westside Connection je objavljivala svoju glazbu preko diskografskih kuća Priority Records, Lench Mob Records, Hoo-Bangin' Records, EMI i Capitol Records.